На основу члана 119. став 1. тачка 1. Закона о основама система образовања и васпитања („ Сл. гласникРС“ бр.88/17) и члана 56. став 1. тачка 1. Статута ОШ ''Љуба Ненадовић'' из Београда, Школски одбор на електронској седници одржаној 30.03.2020. године ради омогућавања функционисања у условима ванредног стања доноси:

**Измене и допуне Пословника о раду Школског одбора**

**ОСНОВНЕ ШКОЛЕ „ЉУБА НЕНАДОВИЋ“**

**Члан 1.**

Иза члана 14 додаје се нови члан 14а који гласи:

У ванредним ситуацијама, када није могуће окупљање чланова Школског одбора и када то хитност захтева, одлучивање о битним питањима може се организовати путем мејла.

Уз материјал о коме се одлучује свим члановима Школског одбора доставља се питање о коме се одлучује, на које су обавезни да одговоре (гласају) повратним мејлом.

По пријему свих мејлова записничар пребројава гласове и сачињава записник који доставља мејлом свим члановима Школског одбора.

Одштампани мејлови у којима су чланови Школског одбора гласали су саставни део записника.

ПРЕЛАЗНЕ И ЗАВРШНЕ ОДРЕДБЕ

**члан 2.**

Ове Измене и допунеПословника о раду Школског одбора

ОШ''Љуба Ненадовић'' ступају на снагу одмах, а заведене су под деловодним бројем \_\_\_\_\_од 31.03.2020. године.

Измене и допуне Пословника о раду Школског одбора ОШ''Љуба Ненадовић'' објављене су на огласној табли Школе и сајту школе дана 31.03.2020.године.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_

Данијела Илић

Пословник је објављен на огласној табли

Школе дана 31.03.2020.године

Секретар школе

\_\_\_\_\_\_\_\_\_\_\_\_\_\_\_

Зорица Ћирковић